b"\n_START_ARTICLE_\nMajordom major del Rei d'Espanya\n_START_PARAGRAPH_\nEl Majordom major del Rei d'Espanya era el c\xc3\xa0rrec palat\xc3\xad a cura de l'organitzaci\xc3\xb3 de la Reial Casa i Patrimoni de la Corona d'Espanya.\n_START_SECTION_\nAntecedents hist\xc3\xb2rics\n_START_PARAGRAPH_\nL'antecedent hist\xc3\xb2ric d'aquest c\xc3\xa0rrec \xc3\xa9s el de Majordom major del rei de Lle\xc3\xb3 i de Castella, del Majordom major del Rei d'Espanya depenia l'organitzaci\xc3\xb3 sencera de Palau i el seu govern, i tens jurisdicci\xc3\xb3 tant civil com criminal privativa en el seu interior, amb expressa inhibici\xc3\xb3 dels Tribunals, Jutges i Ministres. El Majordom major es trobava sempre al costat de la persona del Rei, i el c\xc3\xa0rrec a partir del segle XVI, havia de ser exercit per un Gran d'Espanya._NEWLINE_L'adveniment al tron d'Espanya del Rei Felip I de Castella el Bell casat amb Joana I de Castella filla dels Reis Cat\xc3\xb2lics va fer que aquest port\xc3\xa9s l'anomenada etiqueta borgonyona de la cort del seu avi Maximili\xc3\xa0 I d'Habsburg i per tant s'institu\xc3\xads el c\xc3\xa0rrec de Majordom major del Rei d'Espanya amb funcions semblants a les quals abans havia exercit el Majordom major del Rei de Castella. L'acompliment d'aquest c\xc3\xa0rrec, com s'ha dit abans, requeria ser Gran d'Espanya (amb la sola excepci\xc3\xb3 del comte de Rius que ho va ser d'Amadeu I de Savoia). A la cort dels \xc3\x80ustries i despr\xc3\xa9s en la dels Borb\xc3\xb3 al Majordom corresponia acompanyar al Rei a palau a tot moment, servir els \xc3\xbatils del menjar aix\xc3\xad com el coix\xc3\xad en els oficis religiosos. Aix\xc3\xad mateix presidia l'anomenat bureau que era la inst\xc3\xa0ncia que coneixia de les difer\xc3\xa8ncies entre totes les persones al servei regi.\n_START_SECTION_\nPrivilegis, distintiu i uniforme\n_START_PARAGRAPH_\nEn el regnat d'Alfons XIII el sou del Majordom major era de 15.000 pessetes anuals i disposava d'oficina i cambra pr\xc3\xb2pia al Palau Reial de Madrid. Aix\xc3\xad mateix era investit sempre de les m\xc3\xa9s altes distincions de l'Estat, l'Orde del Tois\xc3\xb3 d'Or i el collaret de l'Orde de Carles III._NEWLINE_L'uniforme de gala del Majordom major en aquesta \xc3\xa8poca constava de casaca amb brodat en totes les costures i disposava a palau de bast\xc3\xb3 de comandament.\n_START_SECTION_\nUnitats dependents de la Majordomia\n_START_PARAGRAPH_\nDel Majordom major depenia la classe d'uixier de Cambra i Saleta. Formaven part d'aquesta antics criats que auxiliaven al Majordom estant dempeus durant les audi\xc3\xa8ncies o quedant-se en el pas de la Cambra a l'Avantcambra. Aix\xc3\xad mateix depenia d'ell la classe palatina de Rei d'Armes, com a encarregat de l'her\xc3\xa0ldica, dels expedients de t\xc3\xadtols de noblesa i de la gesti\xc3\xb3 de les dignitats. El deg\xc3\xa0 d'aquesta classe en 1931 era Jos\xc3\xa9 de R\xc3\xbajula y Ochotorena, marqu\xc3\xa8s de Ciadoncha._NEWLINE_Tamb\xc3\xa9 depenien d'ell els Metges de Cambra amb un sou de 10.000 pessetes anuals cadascun, el c\xc3\xa0rrec tenia el car\xc3\xa0cter de vitalici, i \xc3\xbanicament havia d'assistir a la fam\xc3\xadlia del Rei per rigor\xc3\xb3s torn i acompanyant als Reis en viatges, caceres, etc. Al Metge de Cambra que assistia els naixements reials se'l solia agraciar amb un t\xc3\xadtol nobiliari, com aix\xc3\xad va ser amb al primer marqu\xc3\xa8s de Sant Gregorio o al primer comte de San Diego. En 1931 eren Metges de Cambra Ricardo Varela y Varela, Jacobo L\xc3\xb3pez Elizagaray i Fernando Enr\xc3\xadquez de Salamanca._NEWLINE_Igualment depenien de Majordom major els Farmac\xc3\xa8utics de Cambra que tenien assignat un sou de 7.500 pessetes anuals i que produ\xc3\xafen o adquirien tots els medicaments que havien de consumir-se a palau. A l'adveniment de la Segona Rep\xc3\xbablica ocupaven aquest c\xc3\xa0rrec Mart\xc3\xadn Bayod Mart\xc3\xadnez i Manuel \xc3\x81lvarez Ude._NEWLINE_Dependents del Majordom major es trobaven el Secretari de la Majordomia amb sou de 7.500 pessetes anuals i que gestionava els assumptes d'etiqueta. En 1931 ers Emilio Garc\xc3\xada de Herreros y Cort\xc3\xa8s. Si el Majordom major ostentava tamb\xc3\xa9 el c\xc3\xa0rrec de Guardasegells, la qual cosa no sempre ocorria, a ell estava adscrit el Secretari de la Reial Estampeta amb sou de 6.000 pessetes anuals que gestionava el referent a la signatura del Rei i tramitava els expedients de Cobertura de Grans d'Espanya. En 1931 ocupava aquest \xc3\xbaltim c\xc3\xa0rrec Luis Pineda y Monserrat._NEWLINE_Depenia, igualment, del Majordom major el Secretari particular del Rei, que portava els assumptes ordinaris del Monarca i era el seu m\xc3\xa9s fidel assistent i que, durant gaireb\xc3\xa9 tot el regnat d'Alfons XIII i al moment del seu exili, era Emilio de Torres y Gonz\xc3\xa1lez-Arn\xc3\xa1u  marqu\xc3\xa8s de Torres de Mendoza._NEWLINE_L'\xc3\xbaltim c\xc3\xa0rrec adscrit al Majordom major era l'Inspector General dels Reials Palaus, l'antic Aposentador (c\xc3\xa0rrec que havia ocupat al segle XVII el pintor Diego Vel\xc3\xa1zquez), amb sou de 12.500 pessetes anuals i que era el majordom de facto. A la caiguda de la monarquia aquest c\xc3\xa0rrec era ocupat per Luis de As\xc3\xbaa y Campos. Disposava d'oficina en totes les resid\xc3\xa8ncies reals i d'ell depenia tota la servitud de les resid\xc3\xa8ncies i, entre ella, els zeladors, els porters de banda al peu de l'escala principal, el personal de l'anomenat Ramillete que eren els criats que servien a la taula real i els artesans dels diferents tallers (rellotgers, ebenistes, cuiners, conserges..)."